Miguela Xuereb .td_uid_2_614430aa594eb_rand.td-a-rec-img{text-align:left}.td_uid_2_614430aa594eb_rand.td-a-rec-img img{margin:0 auto 0 0} Dalgħodu ġie mħabbar pjan għar-riġenerazzjoni ta' Wied Għollieqa, b'investiment ta' €500,000. Waqt konferenza tal-aħbarijiet indirizzata mill-Ministru għat-Trasport Ian Borg u l-Ministru għall-Ambjent Aaron Farrugia, tħabbar li fil-ġimgħat li ġejjin se tkun qed tibda riġenerazzjoni sħiħa ta' Wied Għollieqa. Fi stqarrija tal-Gvern intqal li Transport Malta flimkien mal-ERA, se jaħdmu flimkien fuq il-pjan ta' rijabilitazzjoni "u dan se jsir bħala kumpens għall-proġett tal-Kappara Junction li tlesta ftit tas-snin ilu". Miguela Xuereb Il-Ministru Borg spjega kif, bl-għajnuna tal-Coastal u Stormwater Unit fi ħdan il-Ministeru, se jitneħħa l-ispeċi invażiv fil-wied li se jitnaddaf minn kwalunkwe materjal mormi, filwaqt li se ssir rikostruzzjoni tal-ħitan tal-konfini, primarjament tal-ħitan tas-sejjieħ. Huwa qal li filwaqt li se jipproteġu l-pjanti tal-post, se jitħawwlu mill-ġdid madwar 30 speċi differenti ta'pjanti. B'kollox dawn se jammontaw għal madwar 5,500 pjanta. "L-għan tagħna huwa li nżidu l-ispeċi li huma nieqsa, filwaqt li nħallu spazju għal żvilupp agrikolu", qal il-Ministru. Il-Ministru Farrugia spjega l-importanza li jiġi protett Wied Għollieqa, li minkejja li huwa sit ta' importanza ekoloġika, huwa wkoll santwarju tal-għasafar, żona għall-ħarsien tas-siġar, u post ta' importanza xjentifika. 'Huwa d-dmir tagħna li nipproteġu l-widien u ż-żoni naturali, għal pajjiżna u għal uliedna", sostna l-Ministru Farrugia. Huwa enfasizza l-importanza tal-ħarsien ta' dawn it-tipi ta' żoni, "sabiex nimmitigaw l-impatt tat-tibdil fil-klima". .td_uid_3_614430aa59977_rand.td-a-rec-img{text-align:left}.td_uid_3_614430aa59977_rand.td-a-rec-img img{margin:0 auto 0 0}